# Llengües jicaque

Les llengües jicaque o llengües jicaque-tol formen una família de llengües ameríndies parlades a Hondures pels tolupans i anteriorment també pels jicaques del Palmar. El 1997 tenien uns 397 parlants.

## Classificació

La família jicaque- està formada per almenys dues llengües documentades:
* jicaque occidental o jicaque del Palmar, que s'havia parlat a El Palmar (Departament de Cortés, Hondures) actualment extint i conegut només per un vocabulari breu publicat per Membreño al segle XIX i reeditat per Lehmann a principis del segle xx,
* jicaque oriental o jicaque de la Montaña del Flor, també anomenat tol o tolupán, és parlat encara per uns 250-300 tolupans en una reserva oficial a La Montaña de la Flor, departament de Francisco Morazán, Hondures. També era parlat per alguns ancians al departament de Yoro el 1974. Antigament es parlava des del riu Ulúa a l'oest fins a l'actual Trujillo a l'est, i al riu Sulaco al sud cap a l'interior. Aquesta àrea inclou les zones que envolten El Progreso (Yoro), La Ceiba, i possiblement també San Pedro Sula. La majoria de tolupans havia marxat de les regions costaneres a principis de 1800 fugint dels espanyols. Els parlants jicaque de La Montaña de la Flor havien fugit de la vall de Yoro en 1865 per evitar ser reclutats per a treballs forçats pel governador local. Els parlants es refereixen a si mateixos com a Tolpán, però són anomenats jicaques o turrupanes pels ladinos.
Les dues llengües jicaque encara que emparentades guarden una certa distància, les estimacions glotocronológiques donen entre 10 i 16 segles de separació.

### Relació amb altres llengües

Aquestes llengües jicaque estan emparentades amb les llengües tequistlateques parlades a l'estat mexicà d'Oaxaca formant la família tequistlateco-jicaque. També s'ha conjecturat molt especulativament en aquest últim grup podria estar relacionat amb el hoka.

## Descripció lingüística
### Fonologia

L'inventari fonològic del proto-jicaque va ser reconstruït per L. Campbell i Oltrogge:
| | | Labial | Alveolar | Palatal | Velar | Glotal |
| [- cont] | simple | *p | *t, *c | | *k | *ʔ |
| [- cont] | apirada | *pʰ | *tʰ, *cʰ | | *kʰ | |
| [- cont] | glotaliz. | *pʼ | *tʼ, *cʼ | | *kʼ | |
| [- cont] | nasal | *m | *n | | | |
| | fricativa | (*β) | *s | | | *h |
| | aproximant | *w | | *y | | |
Els signes /c, c', c$^h$/ són notacions usades convencionalment pels americanistes per a /ʦ, ʦ$^ʔ$, ʦ$^h$/. Les vocals reconstruïdes pels mateixos autors inclouen endemés de /*i, *e, *a, *o, *u/ la vocal tancada central /*ɨ/.
Algunes correspondències fonètiques regulars entre el jicaque oriental i l'occidental són les següents:
| Proto-JT | Jicaque Oc. | Jicaque Or. (Tolupán) |
| *-p | -k | -p |
| *-k | -k | -k |
| *l- | d- | l- |
| *-l | -n | -l |
| *-m | -n | -m |
| *k'- | k- | Ø |
| *-k'- | -g- | -ʔ- |
| *(-)ʦ'- | (-)ʧ- | (-)ʦ'- |
| *ʦ$^h$ | ʃ | ʦ$^h$ |
| *-ʦ- | -ʧ- | -s- |
| *s- | ʧ- | s- |
| *-s | Ø | -s |

## Referències

* ↑ Ethnologue report for language code: Tol
* ↑ Membreño, 1897, pàg. 195-6 i pàg. 233-42.
* ↑ W. Lehman, 1920, pàg. 654-68.
* ↑ Campbell & Oltrogge 1980:206
* ↑ Hagen 1943
* ↑ Chapman 1978
* ↑ L. Campbell, 1979, p. 965-966
* ↑ J. Greenberg & M. Swadesh, 1953
* ↑ Campbell i Oltrogge, 1977
* ↑ Campbell i Oltrogge, 1980

## Bibliografia

* Campbell, Lyle (1979): "Middle American Languages" en The languages of native America: Historical and comparative assessment, Campbell, Lyle; & Mithun, Marianne (Eds.), Austin: University of Texas Press, pp. 902–999.
* Campbell, Lyle, and David Oltrogge (1980): "Proto-Tol (Jicaque)", International Journal of American Linguistics, Vol. 46, No. 3 (Jul., 1980), pp. 205–223.
* Holt, Dennis. (1999). Tol (Jicaque). Languages of the World/Materials 170. Múnic: LincomEuropa.
* Consulta el portal dedicat al Diccionario de las Lenguas de Honduras DLH i al de Hondureñismos de l'Academia Hondureña de la Lengua AHL, coeditat amb el Centro Cultural d'Espanya en Tegucigalpa